
ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 216 


4 Σεπτεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

313. Σύσταση Ενιαίας Επιχείρησης ύδρευσης αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΠΥΛΗΣ του 
Νομού Τρικάλων» (ΔΕΥΑΠ). 

314. Τροποποίηση της συστατικής πράξης της Δήμο 

τικής Επιχείρησης Ύδρευσης Αποχέτευσης Ιε 
ράπετρας του Νομού Λασιθίου. 

315. Τροποποίηση της συστατικής πράξης της Δήμο 

τικής Επιχείρησης Ύδρευσης Αποχέτευσης Τρϊ 
πόλης του Νομού Αρκαδίας. 

316. Μετατροπή του Συνδέσμου Υδρεύσεως Ελασσό¬ 
νας σε ενιαία επιχείρηση ύδρευσης - αποχέτευ¬ 
σης με την επωνυμία «ΚΟΙΝΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ Ο.Τ.Α. ΛΕΚΑΝΟ¬ 


ΠΕΔΙΟΥ ΕΛΑΣΣΟΝΑΣ ΝΟΜΟΥ ΛΑΡΙΣΑΣ». 4 

317. Αντικατάσταση ορισμένων διατάξεων της παρ. 3 

του άρθρου 9 του Οργανισμού του Ταμείου Πρό¬ 
νοιας Δημοσίων Υπαλλήλων . 5 

318. Τροποποίηση διατάξεων του Κανονισμού Ασφα 

λιστικών Παροχών του Ταμείου Επικουρικής 
Ασφαλίσεως Ηλεκτροτεχνικών Ελλάδος (ΤΕ 
ΑΗΕ) . 6 

319. Τροποποίηση του Προεδρικού Διατάγματος 

177/74 «Περί οργανικής συνθέσεως των πληρω¬ 
μάτων των επιβατηγών (ακτοπλοϊκών - μεσογεια¬ 
κών - τουριστικών) πλοίων» (Α 64) . 7 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας αερο¬ 
πορικών μεταφορών Ελλάδος - Αρμενίας. 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 313 (1) 

Σύσταση Ενιαίας Επιχείρησης ύδρευσης αποχέτευσης με 

την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 

ΑΠΟΧΕΤΕΥΣΗΣ ΠΥΛΗΣ του Νομού Τρικάλων» 

(ΔΕΥΑΠ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980, 
«περί κινήτρων διά την ίδρυσιν επιχειρήσεων Υδρεύσεως 
και Αποχετεύοεως» (ΦΕΚ Α' 191/23.8.1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α'113/1995). 

3. Τις διατάξεις του άρθρου 29 Α' του Ν. 1558/1985 
(ΦΕΚ Α' 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α' 154/1992). 

4. Την 12/6.3.96 (ΦΕΚ 137/Β/6.3.1996) κοινή από¬ 
φαση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «καθορισμός αρ¬ 
μοδιοτήτων του Υφυπουργού Εσωτερικών Δημόσιας Διοί¬ 
κησης και Αποκέντρωσης Λάμπρου Παπαδήμα». 

5. Την αριθμ. 14/95 απόφαση του Δημοτικού Συμβου¬ 
λίου Πύλης. 

6. Το γεγονός ότι το παρόν διάταγμα δεν προκαλεί δα¬ 
πάνη εις βάρος του Κρατικού Προϋπολογισμού και του 
Προϋπολογισμού του οικείου Δήμου. 

7. Την αριθμ. 385/96 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Άρθρο 1 
Σύσταση 

Έγκρίνεται η αριθμ. 14/1995 απόφαση του Δημοτικού 
Συμβουλίου Πύλης του Ν. Τρικάλων, που αφορά τη σύ¬ 
σταση στον ομώνυμο Δήμο ενιαίας επιχείρησης ύδρευσης 
- αποχέτευσης που έχει ως εξής: 

1. Συνιστάται στον Δήμο Πύλης του Νομού Τρικάλων 
ενιαία επιχείρησης ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΠΥΛΗΣ ΝΟΜΟΥ ΤΡΙΚΑΛΩΝ» (ΔΕΥΑΠ) (άρθρο 1 
παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 

είναι νομικό πρόσωπο, ιδιωτικού δικαίου με κοινωφελή 
χαρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων διά 
την ίδρυσιν επιχειρήσεων - υδρεϋσεως και αποχετεύ- 
σεως». Για τα λοιπά θέματα εφαρμόζονται οι διατάξεις του 
Π.Δ. 410/1995 «Δημοτικός και Κοινοτικός Κώδικας» και οι 
κανόνες της ιδιωτικής οικονομίας (άρθρο 1 παρ. 1 Ν. 
1069/80). 

3. Έδρα της επιχείρησης είναι ο Δήμος Πύλης του Νο¬ 
μού Τρικάλων (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η περι¬ 
φέρεια του Δήμου Πύλης (άρθρο 1 παρ. 3 Ν. 1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων, όλοι οι υπόνομοι 
ή ανοικτοί αγωγοί που εκβάλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 1 παρ. 8 Ν. 1069/ 
80). 

Άρθρο 4 
Έσοδα 

Έσοδα της επιχείρησης είναι: 

α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια’ και 13 Ν. 1069/80). 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδάφ γ’ Ν. 1069/80). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/80). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ) Το τέλος χρήσεως υπονόμων (άρθρο 10 παρ. 1 εδ. 
στ’ Ν. 1069/80). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ' Ν. 1069/80). 

η) Η εγγύηση χρήσεως του υδρομετρητή (άρθρο 10 
παρ. 1 εδ. η’ Ν. 1069/80). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 


άλλων συναφών εργασιών (άρθρο 10 παρ. 1 εδ. θ' Ν. 
1069/80). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. Γ Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ' Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο που 
αποτελείται από επτά μέλη τα οποία ορίζονται μαζί με 
αναπληρωτές τους από το Δημοτικό Συμβούλιο. Από τα 
μέλη αυτά: 

α) Τέσσερα (4) είναι αιρετοί εκπρόσωποι του Δήμου Πύ¬ 
λης. 

β) Δύο (2) είναι δημότες ή κάτοικοι του Δήμου Πύλης 
που έχουν πείρα ή γνώσεις σχετικές με το αντικέιμενο της 
Επιχείρησης και 

γ) Ένας (1) είναι εκπρόσωπος του Κοινωνικού φορέα 
της Περιοχής (Εμπορικού Συλλόγου). 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπος τους αντί του ενός Δη¬ 
μότη. 

Ο εκπρόσωπος των εργαζόμενων και του Κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (Άρθρο 3 παρ. 1 του Ν. 1069/1980 και 278 Π.Δ. 410/ 
1995). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/84 ΦΕΚ 244/ 
Β'/αποφ. Υπ. Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του, ο Αντιπρόεδρος εκ¬ 
προσωπεί τη νεπιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/80). 

Στον Υφυπουργό Εσωτερικών Δημ. Διοίκησης και Απο¬ 
κέντρωσης αναθέτουμε την δημοσίευση και εκτέλεση του 
παρόντος διατάγματος. 

Αθήνα, 26 Αυγούστου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 314 (2) 

Τροποποίηση της συστατικής πράξης της Δημοτικής Επι¬ 
χείρησης Ύδρευσης Αποχέτευσης Ιεράπετρας του Νο- 
. μού Λασιθίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Ά 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α' 113/1995). 

3. Τις διατάξεις του άρθρου 29 Α' του Ν. 1558/1985 
(ΦΕΚ Α’ 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α’ 154/1992). 

4. Τις διατάξεις του άρθρου 278 του Π.Δ. 410/1995 
(ΦΕΚ Α' 231/1995). 

5. Την 25027/1984 απόφαση του Υπουργού Εσωτερι¬ 
κών «Καθορισμός αναγκάιων λεπτομερών για την εφαρ¬ 
μογή των διατάξεων των άρθρων 205 έως 213 του Ν. 
1065/80 κ.λ.π.» (ΦΕΚ Β' 244/1984). 

6. Την 12/6.3.96 κοινή απόφαση του Πρωθυπουρού και 
του Υπουργού Εσωτερικών Δημόσιας Διοίκησης και Απο¬ 
κέντρωσης «καθορισμός αρμοδιοτήτων του Υφυπουργού 
Εσωτερικών Δημόσιας Διοίκησης και Αποκέντρωσης Λά¬ 
μπρου Παπαδήμα». 

7. Την 133/95 απόφαση του Δημοτικού Συμβουλίου Ιε- 
ράπετρας. 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού της Δημοτικής 
Επιχείρησης Ύδρευσης - Αποχέτευσης Ιεράπετρας. 

9. Τηναριθμ. 233/96 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Εγκρίνεται η 133/95 απόφαση του Δημοτικού Συμβου¬ 
λίου Ιεράπετρας. Το άρθρο 5 του Π.Δ/τος 277/1991 περί 
σύστασης Επιχείρησης ύδρευσης - αποχέτευσης με την 
επωνυμία «Δημοτική Επιχείρηση Ύδρευσης - Αποχέτευ¬ 
σης του Δήμου Ιεράπετρας του Νομού Λασιθίου» διαμορ¬ 
φώνεται ως εξής: 

Η Επιχείρηση διοικείται από εννεαμελές Διοικητικό 
Συμβούλιο του οποίου τα μέλη ορίζονται μαζί με τους ανα¬ 
πληρωτές τους από το Δημοτικό Συμβούλιο. 

Από τα μέλη του Διοικητικού Συμβουλίου: 

α) Έξι (6) είναι μέλη του Δημοτικού Συμβουλίου εκ των 
οποίων το ένα προέρχεται από τη μειοψηφία (άρθρο 6 πα- 
ραγρ. 1 του Ν. 2307/1995 (Α' 113)). 

β) Δύο (2) κάτοικοι του Δήμου που έχουν πείρα ή γνώ¬ 
σεις σχετικές με το αντικείμενο της Επιχείρησης. 

γ) Ένα (1) είναι εκπρόσωπος του Συλλόγου Τεχνικών 
Ελευθέρων Επαγγελμάτων και 

δ) Σε περίπτωση που η επιχείρηση απασχολεί περισσό¬ 
τερους από είκοσι εργαζομένους στο Διοικητικό Συμβού¬ 
λιο μετέχει ένας εκπρόσωπος των εργαζομένων στη θέση 
του ενός κατοίκου του Δήμου. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 3 Ν. 1069/80 και άρθρο 278 
του Π.Δ. 410/95). 

Ο Πρόεδρος του Διοικητικού Συμβουλίου εκπροσωπεί 
την Επιχείρηση σε όλες τις σχέσεις τις δικαστικές ή εξώδι- 
κες και σε περίπτωση απουσίας ή Κωλύματος αυτού, ο 
αντιπρόεδρος (άρθρο 5 παρ. 4 του Ν. 1069/80). 


Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 26 Αυγούστου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΝΙΑΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 315 (3) 

Τροποποίηση της συστατικής πράξης της Δημοτικής Επι¬ 
χείρησης Ύδρευσης Αποχέτευσης Τρίπολης του Νο¬ 
μού Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Α’191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α'113/1995). 

3. Τις διατάξεις του άρθρου 29 Α' του Ν. 1558/1985 
(ΦΕΚ Α' 137/1985) όπως προσετέθη με το άρθρο 27 του 
Ν. 2081/1992 (ΦΕΚ Α' 154/1992). 

4. Τις διατάξεις του Π.Δ/τος 131/1991 (ΦΕΚ Α' 46/ 
1991) περί συστάσεως ενιαίας επιχείρησης ύδρευσης - 
αποχέτευσης με την επωνυμία «Δημοτική Επιχείρηση 
Ύδρευσης - Αποχέτευσης Τρίπολης του Νομού Αρκα¬ 
δίας», όπως τροποποιήθηκε με τις διατάξεις του Π.Δ/τος 
187/1995 (ΦΕΚ Α' 99/1995). 

5. Την 12/6.3.96 (ΦΕΚ 137/Β/6.3.1996) κοινή από¬ 
φαση του Πρωθυπουρού και του Υπουργού Εσωτερικών 
Δημόσιας Διοίκησης και Αποκέντρωσης «καθορισμός αρ¬ 
μοδιοτήτων του Υφυπουργού Εσωτερικών Δημόσιας Διοί¬ 
κησης και Αποκέντρωσης Λάμπρου Παπαδήμα». 

6. Την 423/1995 απόφαση του Δημοτικού Συμβουλίου 
Τ ρίπολης. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού της Δημοτικής 
Επιχείρησης Ύδρευσης - Αποχέτευσης Τρίπολης. 

8. Την αριθμ. 387/1996 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερι¬ 
κών Δημόσιας Διοίκησης και Αποκέντρωσης, αποφασί¬ 
ζουμε: 

Άρθρο μόνο 

Εγκρίνεται η 294/95 απόφαση του Δημοτικού Συμβου¬ 
λίου Τριπόλεως περί τροποποίησης της συστατικής πρά¬ 
ξης της Δημοτικής Επιχείρησης Ύδρευσης - Αποχέτευ¬ 
σης Τρίπολης και η παρ. 1 του άρθρου 5 του Π.Δ/τος 113/ 
1991 όπως αυτό τροποποιήθηκε με το άρθρο μόνο του 
Προεδρικού Διατάγματος 187/1995 διαμορφώνεται ως 

εξής: 

1. Η επιχείρηση διοικείται από οκταμελές Διοικητικό 
Συμβούλιο που τα μέλη του ορίζονται μαζί με τους ανα¬ 
πληρωτές τους από το Δημοτικό Συμβούλιο και που απο- 
τελείται από τον Δήμαρχο ως Πρόεδρο και επτά (7) μέλη 
που προέρχονται ως εξής: 

Τέσσερα (4) είναι αιρετοί εκπρόσωποι του Δήμου έκτων 

οποίων το ένα (1) ροέρχεται από την μειοψηφία. Ένα (1) 
είναι εκπρόσωπος Επιστημονικού Συλλόγου Τριπόλεως 
και τα υπόλοιπα δύο (2) μέλη είναι Δημότες ή κάτοικοι του 
Δήμου Τριπόλεως που έχουν πείρα ή γνώσεις σχετικά με 
το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων, χωρίς αλλαγή της συστα¬ 
τικής πράξης, όταν η Επιχείρηση απασχολεί περισσότε¬ 
ρους από είκοσι (20) εργαζόμενους. 

Η θητεία του διοικητικού συμβουλίου ακολουθεί τη θη¬ 
τεία του δημοτικού συμβουλίου και λήγει μόλις εγκατα¬ 
σταθούν τα νέα μέλη του. 

Το δημοτικό συμβούλιο ορίζει από τα μέλη του Διοικητι¬ 
κού Συμβουλίου τον Αντιπρόεδρο αυτού, ο οποίος ανα¬ 
πληρώνει τον Πρόεδρο σε περίπτωση απουσίας ή κωλύμα¬ 
τος (άρθρο 3 Ν. 1069/80 και άρθρο 278 Π.Δ/τος 410/95). 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 27 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 
-«- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 316 (4) 

Μετατροπή του Συνδέσμου Υδρεύσεως Ελασσόνας σε 

ενιαία επιχείρηση ύδρευσης - αποχέτευσης με την 

επωνυμία «ΚΟΙΝΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Ο.Τ.Α. ΛΕΚΑΝΟΠΕΔΙΟΥ ΕΛΑΣΣΟΝΑΣ ΝΟ¬ 
ΜΟΥ ΛΑΡΙΣΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Α’191/1980). 

2. Τις διατάξεις του άρθρου 29 Α’ του Ν. 1558/1985 
(ΦΕΚ Α’ 137/85) όπως προσετέθη με το άρθρο 27 του Ν. 
2081/1992 (ΦΕΚ Α’ 154/92). 

3. Την 25170/7.6.1965 (ΦΕΚ Β’ 516/1965) απόφαση 
του Νομάρχη Λάρισας περί συστάσεως του Συνδέσμου 
Υδρεύσεως του Δήμου Ελασσόνας και των κοινοτήτων Γα¬ 
λανοβρύσης, Στεφανοβούνου, Τσαριτσάνης, Ευαγγελι¬ 
σμού Ελασσόνας και Μαγούλας. 

4. Τις 24/1996, 24/1996 και 12/1996 αποφάσεις του 
Δημοτικού Συμβουλίου Ελασσόνας του Κοινοτικού Συμ¬ 
βουλίου Γαλανόβρυσης και του Κοινοτικού Συμβουλίου 
Στεφανοβούνου αντίστοιχα. 

5. Την 12/6.3.96 (ΦΕΚ 137/Β/6.3.1996) κοινή από¬ 
φαση του Πρωθυπουργού και του Υπουργού Εσωτερικών 
Δημόσιας Διοίκησης και Αποκέντρωσης «καθορισμός αρ¬ 
μοδιοτήτων του Υφυπουργού Εσωτερικών Δημόσιας Διοί¬ 
κησης και Αποκέντρωσης Λάμπρου Παπαδήμα». 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού ή των προϋπολογισμών του Δήμου Ελασ¬ 
σόνας της κοινότητας Γαλανόβρυσης και της κοινότητας 
Στεφανοβούνου. 

7. Την 404/96 γνωμοδότηση του Συμβουλίου της Επι¬ 


κράτειας, με πρόταση του Υφυπουργού Εσωτερικών Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο 1 

Σύσταση 

Εγκρίνονται οι αριθμ. 24/1996, 24/1996 και 12/1996 
αποφάσεις του Δημοτικού Συμβουλίου Ελασσόνας, του 
Κοινοτικού Συμβουλίου Γαλανόβρυσης και του Κοινοτικού 
Συμβουλίου Στεφανοβούνου, αντίστοιχα, περί μετατρο¬ 
πής του Συνδέσμου Ύδρευσης Ελασσόνας σε ενιαία επι¬ 
χείρηση Ύδρευσης και Αποχέτευσης με την επνωυμία 
«Διαδημοτική Επιχείρηση Ύδρευσης - Αποχέτευσης Λε¬ 
κανοπεδίου Ελασσόνας του Νομού Λάρισας», που έχουν 
ως ακολούθως: 

1. Μετατρέπεται ο Σύνδεσμος Ύδρευσης Ελασσόνας 
σε διαδημοτική επιχείρηση ύδρευσης - αποχέτευσης με 
την επωνυμία «ΚΟΝΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Ο.Τ.Α. ΛΕΚΑΝΟΠΕΔΙΟΥ ΕΛΑΣΣΟΝΑΣ ΝΟΜΟΥ 
ΛΑΡΙΣΑΣ» (άρθρο 1 παρ. 1 Ν. 1069/1980). 

2. Η διαδημοτική Επιχείρηση Ύδρευσης και Αποχέτευ¬ 
σης είναι νομικό πρόσωπο ιδιωτικού δικαίου με κοινωφελή 
χαρακτήρα και διέπεται ως προς τη διοίκηση και οργάνωσή 
της και ως προς την εκτέλεση, λειτουργία και συντήρηση 
των έργων της αρμοδιότητός της καθώς και τις πηγές χρη¬ 
ματοδότησής της από τις διατάξεις του Ν. 1069/1980. Για 
τα λοιπά θέματα εφαρμόζονται οι διατάξεις του Π.Δ. 410/ 
1993 και οι κανόνες της ιδιωτικής οικονομίας (άρθρο 1 
παρ. 1 Ν. 1069/1980). 

3. Έδρα της επιχείρησης είναι ο Δήμος Ελασσόνας του 
Νομού Λάρισας (άρθρο 1 παρ. 3 Ν. 1069/1980). 

4. Περιοχή αρμοδιότητας της Επιχείρησης είναι η διοι¬ 
κητική περιφέρεια του Δήμου Ελασσόνας και των κοινοτή¬ 
των Στεφανοβούνου και Γ αλανόβρυσης (άρθρο 1 παρ. 3 
Ν. 1069/1980). 

5. Σκοπός της επιχείρησης είναι η μελέτη, κατασκευή, 
συντήρηση, εκμετάλευση, διοίκηση και λειτουργία των δι¬ 
κτύων ύδρευσης - αποχέτευσης ακαθάρτων και όμβριων 
υδάτων καθώς και των μονάδων επεξεργασίας λυμάτων 
και αποβλήτων της περιοχής αρμοδιότητάς της. 

Άρθρο 2 
Εκμετάλευση 

Η εκεμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαν ή θα εκτελε- 
σθούν με βάση τις μελέτες που εγκρίθηκαν ή θα εγκρι- 
θούν, όλοι οι υπόνομοι που υπάρχουν και οι εγκαταστάσεις 
ύδρευσης και αποχέτευσης ακαθάρτων και όμβριων υδά¬ 
των, όλοι οι υπόνομοι ή ανοικτοί αγωγοί που εκβάλουν 
άμεσα ή έμμεσα στο δίκτυο, καθώς επίσης και οι μονάδες 
επεξεργασίας πόσιμου ύδατος και υγρών αποβλήτων (άρ¬ 
θρο 8 παρ. 1 Ν. 1069/1980. 

Άρθρο 4 
Έσοδα 

Έσοδα της επιχείρησης κατά τις διατάξεις των άρθρων 
10 έως 16 και 27 και 28, του Ν. 1069/1980, είναι: 

α) Το ειδικό τέλος για τη μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από τις 1 ης Ιανουάριου του επομένου από την πα¬ 
ρούσα μετατροπή έτους που υπολογίζεται σε ποσοστό 
80% επί της αξίας του ύδατος που καταναλώνεται (άρθρο 
10 παρ. 1 εδ. α' και 11 Ν. 1069/1980). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε (ρύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ) Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδ. γ’ Ν. 1069/1980). 

δ) Η δαπάνη διακλαδώσεως και συνδέσεως μετά του δι¬ 
κτύου της ύδρευσης και της αποχέτευσης (άρθρο 10 παρ. 
2 εδ. δ’ και άρθρο 15 του Ν. 1069/1980). 

ε) Το τέλος σύνδεσης μετά του δικτύου της ύδρευσης 
(άρθρο 10 παρ. 1 εδ. ε' Ν. 1069/1980). 

στ) Το τέλος χρήσεως υπονόμων (άρθρα 10 παρ. 1 εδ. 
στ και 16 Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η) Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδερευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/1980). 

ια) Οι πρόσοδοι από την εργασία ή το τίμημα από την εκ¬ 
ποίηση αυτής (άρθρο 10 παρ. 1 εδ. ιβ' Ν. 1069/1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδ. ιγ' Ν. 1069/1980). 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/1980, καθώς 
και κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από Διοικητικό Συμβούλιο 
που αποτελείται από έντεκα (11) μέλη, τα οποία ορίζονται 
με τους αναπληρωτές τους από τα οικεία Δημοτικά και 
Κοινοτικά Συμβούλια των Οργανισμών Τοπικής Αυτοδιοί¬ 
κησης (Ο.Τ.Α.) που συμμετέχουν στην επιχείρηση. 

Από τα μέλη αυτά: 

α) Επτά (7) είναι αιρετοί εκπρόσωποι του Δήμου Ελασ¬ 
σόνας των οποίων το ένα προέρχεται από την μειοψη¬ 
φία. 

β) Ένα (1) είναι αιρετός εκπρόσωπος της κοινότητας 
Στεφανοβούνου. 

γ) Ένα (1) είναι αιρετός εκπρόσωπος της κοινότητας 
Γαλανοβρύσης. 

δ) Ένα (1) είναι εκπρόσωπος των εργαζομένων στην 
επιχείρηση σε περίπτωση ποπυ αυτή απασχολεί άνω των 
είκοσι (20) εργαζομένων διαφορετικά είναι δημότης ή κά¬ 
τοικος του Δήμου ή των κοινοτήτων που έχει πείρα και 
γνώσεις σχετικές με το αντικείμενο της Επιχείρησης. 

2. Πρόεδρος του Διοικητικού Συμβουλίου είναι ένας από 
τους αιρετούς εκπροσώπους του Δήμου Ελασσόνας που 
εκλέγεται από το Διοικητικό Συμβούλιο στη πρώτη συνε¬ 
δρίαση μαζί με τον Αντιπρόεδρο για μια διετία. Ο Αντιπρό¬ 
εδρος εκλέγεται από το Δ.Σ. και είναι από τα μέλη του. 

3. Η θητεία του Διοικητικού Συμβουλίου ακολουθεί τη 


θητεία του Δημοτικού και των Κοινοτικών Συμβουλίων και 
λήγει μόλις εγκατασταθούν τα νέα μέλη αυτού (25027/ 
1984 απόφαση του Υπουργού Εσωτερικών). 

4.0 Πρόεδρος του Διοικητικού Συμβουλίου και σε περί¬ 
πτωση απουσίας ή κωλύματός του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικαστι¬ 
κές ή εξώδικες (άρθρο 5 παρ. 4 Ν. 1069/1980). 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 27 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 317 (5) 

Αντικατάσταση ορισμένων διατάξεων της παρ. 3 του άρ¬ 
θρου 9 του Οργανισμού του Ταμείου Προνοίας Δημο¬ 
σίων Υπαλλήλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 17 του Ν. 4497/ 
1996 (Α 37). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/85 (Α 137). 

2. Τις διατάξεις του άρθρου 29Α του Ν. 1558/85 (Α 
137), όπως προσετέθη με το άρθρο 27 του Ν. 2081 /92 (Α 
154). 

3. Τις διατάξεις του Π.Δ/τος 372/1995 (Α 201). 

4. Τις διατάξεις του άρθρου 15 του Π.Δ/τος 213/1992 
(Α 102). 

6. Την υπ’ αριθμ. 80010/12.2.96 (Β 91) Κοινή Από¬ 
φαση του Πρωθυπουργού και του Υπουργού Εργασίας και 
Κοινωνικών Ασφαλίσεων. 

7. Το γεγονός ότι το παρόν Προεδρικό Διάταγμα δεν 
προκαλείται δαπάνη εις βάρος του Κρατικού Προϋπολογι¬ 
σμού αλλά ούτε και του προϋπολογισμού του Ταμείου 
Προνοίας Δημοσίων Υπαλλήλων. 

8. Τη σύμφωνη γνώμη του Δ.Σ. του Ταμείου Προνοίας 
Δημοσίων Υπαλλήλων που διατυπώθηκε κατά της αριθ. 
20/23.5.1995 και 16/23.4.1996 Συνεδριάσεις του. 

9. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την αρ. 89/14.2.1996 συνεδρίασή 
του της ΚΗ' περιόδου. 

10. Την 394/1996 γνωμοδότηση του Συμβουλίου της 
Επικράτειας μετά από πρόταση του Υφυπουργού Εργα¬ 
σίας και Κοινωνικών Ασφαλίσεων, αποφασίζουμε: 

Άρθρο Πρώτο 

1. Το δεύτερο εδάφιο της παρ. 3 του άρθρου 9 του Ορ¬ 
γανισμού του Ταμείου Προνοίας Δημοσίων Υπαλλήλων, 
όπως ισχύει μετά την αντικατάστασή του με το άρθρο 4 
του Π.Δ/τος 666/1978 (Α 148) αντικαθίσταται ως εξής: 

«Στην περίπτωση της εξοφλήσεως του οφειλομένου 
ποσού είτε κατά τη διάρκεια της ενεργού υπηρεσίας του 
ασφαλισμένου, είτε σε περίπτωση παρακρατήσεως του 
ποσού αυτού από το εφάπαξ που πρόκειται να του χορη- 

γηθεί εκάστη των οφειλομένων μηνιαίων εισφορών ορίζε¬ 
ται σε ποσοστό 6% επί των συνταξίμων αποδοχών (βασι¬ 
κός μισθός, επίδομα χρόνου υπηρεσίας και ΑΤΑ) τις 
οποίες λαμβάνει ο ασφαλισμένος κατά το μήνα υποβολής 
της αίτησης για αναγνώριση προϋπρεσίας ή κατά τον τε¬ 
λευταίο μήνα ασφάλισής του στο Ταμείο». 

2. Το πέμπτο εδάφιο της ίδιας παραγράφου, σχετικά με 
την παρακράτηση του οφειλομένου ποσού από το εφάπαξ 
βοήθημα που θα χορηγηθεί, καταργείται. 

Άρθρο Δεύτερο 

Το Διάταγμα αυτό ισχύει δια όσους και για οποιοδήποτε 
λόγο υποβάλλουν αίτηση για αναγνώριση μετά τη δημο¬ 
σίευσή του καθώς και για τους μονιμοποιηθέντες με το Ν. 

2190/94 (Α 28), δημοσίους υπαλλήλους που υπέβαλαν ή 
θα υποβάλλουν αίτηση για αναγνώριση χρόνου προϋπηρε¬ 
σίας τους. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε την δημοσίευση και εκτέλεση του πα¬ 
ρόντος Διατάγματος. 

Αθήνα, 26 Αυγούστου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 318 (6) 

Τροποποίηση διατάξεων του Κανονισμού Ασφαλιστικών 

Παροχών του Ταμείου Επικουρικής Ασφαλίσεως Ηλε- 

κτροτεχνικών Ελλάδος (ΤΕΑΗΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 9 του άρθρου 6 του Ν. 4504/ 
1996 (ΦΕΚ 57Α), σε συνδυασμό με τις διατάξεις του άρ¬ 
θρου 59 του από 11.11.1935 Α.Ν. (ΦΕΚ 543Α), όπως 
αυτό ερμηνεύτηκε αυθεντικά με το άρθρο 1 του Α.Ν. 694/ 
1937 (ΦΕΚ 196Α). 

2. Τις διατάξεις των άρθρων 23 παρ. 1 περ. στ , 24 παρ. 

1 και 2 περ. γ' και 27 παρ. 1 περ. δ’ του Ν. 1558/1985 
(ΦΕΚ 137Α). 

3. Τις διατάξεις του άρθρου 29Α του Ν. 1558/1985, 
όπως προστέθηκαν με τις διατάξεις του άρθρου 27 του Ν. 
2081/1992 (ΦΕΚ 154Α). 

4. Τις διατάξεις του Π.Δ. 213/1992 (Α 102) και του Π.Δ. 
372/95 (ΦΕΚ 21ΟΑ). 

5. Την κοινή απόφαση 80010/12.2.96 του Πρωθυπουρ¬ 
γού και του Υπουργού Εργασίας και Κοινωνικών Ασφαλί¬ 
σεων (ΦΕΚ 91Β). 

6. Τη γνώμη του Διοικητικού Συμβουλίου του Ταμείου 
Επικουρικής Ασφάλισης Ηλεκτροτεχνιτών Ελλάδος, όπως 
διατυπώθηκε στην 299/Συν.28/13.2.1 996 πράξη του. 

7. Το 189/10.11.95 Υπηρεσιακό Σημείωμα τηςΔ/νσης 

Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων του Υπουργείου Εργασίας και Κοινωνι¬ 
κών Ασφαλίσεων και την από 12.7.95 Αναλογιστική Με¬ 
λέτη. , . .. 

8. Τη γνώμη του Συμβουλίου Κοινωνικής Ασφαλίσεως 

που διατυπώθηκε κατά την 92/30.3.1996 συνεδρίασή 
του,της ΚΗ' περιόδου. 


9. Την αριθ. 377/1996 γνωμοδότηση του Συμβουλίου 
της Επικράτειας μετά από πρόταση του Υφυπουργού Ερ¬ 
γασίας και Κοινωνικών Ασφαλίσεων. 

10. Το γεγονός ότι από τις διατάξεις του παρόντος Δια¬ 
τάγματος, δεν προκαλείται δαπάνη σε βάρος του Κρατι¬ 
κού Προϋπολογισμού αλλά οικονομικό όφελος για το Τα¬ 
μείο Επικουρικής Ασφάλισης Ηλεκτροτεχνιτών Ελλάδος, 
αποφασίζουμε: 

Άρθρο μόνο 

1. Η περίπτωση β της παρ. 5 του άρθρου 1 του Κανονι¬ 
σμού Ασφαλιστικών Παροχών του Ταμείου Επικουρικής 
Ασφάλισης Ηλεκτροτεχνικών Ελλάδος, όπως έχει αντικα- 
τασταθεί με το άρθρο 1 του Π.Δ. 499/1985 (178Α), αντι¬ 
καθίσταται ως εξής: 

><β) Άν ο ασφαλισμένος, έχει τις χρονικές προϋποθέσεις 
που αναφέρονται στην προηγούμενη περίπτωση και έχει 
συνταξιοδοτηθεί λόγω αναπηρίας από τον φορέα κύριας 
ασφάλισης με γνωμάτευση της αρμόδιας Υγειονομικής 
Επιτροπής, δικαιούται συντάξεως αναπηρίας και από το 
Ταμείο, χωρίς να απαιτείται νέα διαπίστωση της αναπη¬ 
ρίας αυτής. 

Εφόσον πληρούνται οι ανωτέρω προϋποθέσεις, το 1 α- 
μείο απονέμει την σύνταξη για το χρόνο που ορίζεται στην 
συνταξιοδοτική απόφαση του φορέα κύριας ασφάλισης, η 
δε καταβολή της σύνταξης παρατείνεται για όσο χρόνο 
παρατείνεται η συνταξιοδότηση από τον κύριο φορέα». 

2. Η παρ. 1 του άρθρου 4 του Κανονισμού Ασφαλιστικών 
Παροχών του Ταμείου Επικουρικής Ασφάλισης Ηλεκτρο¬ 
τεχνιτών Ελλάδος, αντικαθίσταται ως εξής: 

«1. Το ποσό της μηνιαίας σύνταξης ορίζεται ίσο προς το 
εν πέμπτο (1 /5) του προσδιοριζόμενου κατωτέρω τεκμαρ¬ 
τού ημερομησθίου για κάθε εκατό (100) ημέρες εργασίας 
στην ασφάλιση πέραν από τις δύο χιλιάδες πεντακόσιες 
(2.500) ή τις χίλιες (1.000) στην περίπτωση εργατικού 
ατυχήματος. 

Ως ημερομίσθιο για την εφαρμογή της παραγράφου αυ¬ 
τής θεωρείται, για όσους μεν κατέχουν επαγγελματική 
άδεια ηλεκτροτεχνίτη, ραδιοτεχνιτη, ραδιοηλεκτρολόγου, 
γερανοδηγού, οποιοσδήποτε κατηγορίας και ειδικότητας, 
ή πτυχίο ηλεκτρολόγου ραδιοηλεκτρολόγου, ηλεκτρονι¬ 
κού των προσηρτημένων σχολών του Εθνικού Μετσόβιου 
Πολυτεχνείου ή άλλων Τεχνολογικών Επαγγελματικών 
Ιδρυμάτων (ΤΕΙ), το προβλεπόμενο από την ισχύουσα, 
κατά την εκτέλεση της ασφαλιστικής περίπτωσης, συλλο¬ 
γική σύμβαση εργασίας των ηλεκτροτεχνιτών, περιελι- 
κτών των βιομηχανικών επιχειρήσεων όλης της Χώρας. Για 
όσους δεν κατέχουν επαγγελματική άδεια ή πτυχίο σπου¬ 
δών σύμφωνα με τα ανωτέρω, εφαρμόζεται το προβλεπό¬ 
μενο από την ιοχύουσα οικεία ειδική συλλογική σύμβαση 
εργασίας, κατά τον ίδιο χρόνο, στην οποία ανήκει ο ασφα¬ 
λισμένος, χωρίς το ημερομίσθιο αυτό να μπορεί να υπερ- 
βεί το ημερομίσθιο της ανωτέρω συλλογικής σύμβασης 
εργασίας των ηλεκτροτεχνιτών κ.λπ. των βιομηχανικών 
επιχειρήσεων. 

Σε κάθε άλλη περίπτωση, το εν λόγω τεκμαρτό ημερο¬ 
μίσθιο είναι ίσο με το προβλεπόμενο από την ισχύουσα 
κατά την επέλευση της ασφαλιστικής περίπτωσης, εθνική 
γενική συλλογική σύβαση εργασίας (ημερομίσθιο ασφα¬ 
λείας). 

Το ανωτέρω τεκμαρτό ημερομίσθιο λαμβάνεται υπόψιν 
για τον καθορισμό των προσαυξήσεων, εφόσον έχουν 
αποδοθεί στο Ταμείο οι νόμιμες εισφορές επί ίσων τουλά- 

χιστον αποδοχών, το δε συνολικό ποσό των προσαυξή- 
σεων αυτών, δεν μπορεί να υπερβεί τα δέκα (10) ημερομί¬ 
σθια, υπολογιζόμενα κατά τον προαναφερόμενο τρόπο. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε την δημοσίευση και εκτέλεση του πα¬ 
ρόντος Διατάγματος. 

Αθήνα, 27 Αυγοϋστου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 319 (7) 

Τροποποίηση του Προεδρικού Διατάγματος 177/74 «Περί 
οργανικής συνθέσεως των πληρωμάτων των επιβατη¬ 
γών (ακτοπλοϊκών - μεσογειακών - τουριστικών) 
πλοίων» (Α 64). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 87 παρ. 8 του Ν.Δ. 187/73 περί ΚΔΝΔ (Α 
261). 

2. Την αριθμ. 325/96 γνωμοδότηση του Συμβουλίου 
Εμπορικού Ναυτικού. 

3. Τις διατάξεις του άρθρου 29Α του Ν. 1558/1985 (Α 
137) όπως προστέθηκε με το άρθρο 27 του Ν. 2081 /92 (Α 
154). 

4. Το γεγονός ότι από το παρόν Προεδρικό Διάταγμα 
δεν προκαλείται δαπάνη σε βάρος του κρατικού προϋπο¬ 
λογισμού. 

5. Την αριθ. 352/96 γνωμοδότηση του Συμβουλίου της 
Επικράτειας. 

Με πρόταση του Υπουργού Εμπορικής Ναυτιλίας, απο¬ 
φασίζουμε: 

Άρθρο 1 

1. Η παρ. 4 του άρθρου 6 του Προεδρικού Διατάγματος 
177/74 (Α 64) καταργείται. 

2. Οι παρ. 5, 6, 7 και 8 αναριθμούνται σε παρ. 4,5, 6 και 
7 αντίστοιχα. 

Άρθρο 2 

Η νέα παρ. 4 του άρθρου 6 του Π.Δ. 177/74 (Α 64) αντι¬ 
καθίσταται ως εξής: 

«4. Σε πλοία που διαθέτουν έως 400 κλίνες προσλαμβά¬ 
νεται ένας Αρχιθαλαμηπόλος Προϊστάμενος. Σε πλοία που 
διαθέτουν από 401 έως 800 κλίνες προστίθεται ένας 
ακόμη Αρχιθαλαμηπόλος. Σε πλοία που διαθέτουν άνω 
των 800 κλινών προσλαμβάνεται ένας ακόμη Αρχιθαλαμη¬ 
πόλος και αφαιρείται ένας θαλαμηπόλος». 

Άρθρο 3 

Η νέα παρ. 6 του άρθρου 6 του Π.Δ. 177/74 (Α 64) αντι¬ 
καθίσταται ως εξής: 

«6. Σε κάθε περίπτωση η οργανική σύνθεση των Ε/Γ 
πλοίων που μεταφέρουν επιβάτες άνευ κλίνης σε ποσο¬ 
στό άνω του 30% του επιτρεπόμενου αριθμού επιβατών 
πρέπει να περιλαμβάνει τουλάχιστον: 
α. Ένα θαλαμηπόλο για κάθε 350 επιβάτες, 
β. Ένα τραπεζοκόμο ανά τρεις θαλαμηπόλους, 
γ. Ένα Επίκουρο ανά δύο θαλαμηπόλους, 
δ. Ένα θαλαμηπόλο για κάθε κυλικείο που υπάρχει στο 
πλοίο και μόνο κατά την περίοδο λειτουργίας του κυλι¬ 
κείου αυτού. 


ε. Ένα Αρχιθαλαμηπόλο, προϊστάμενο για πλοία που 
μεταφέρουν μέχρι 1200 επιβάτες. Για πλοία που μεταφέ¬ 
ρουν πάνω από 1200 επιβάτες, προσλαμβάνεται και ένας 
Αρχιθαλαμηπόλος αφαιρουμένου ενός θαλαμηπόλου. 

Ως αριθμός επιβατών λαμβάνεται ο μέσος όρος του 
αριθμού επιβατών χειμώνα - θέρους που αναγράφεται στο 
Πρωτόκολο Γενικής Επιθεώρησης (Π.Γ.Ε.) ή στο Πιστο¬ 
ποιητικό Ασφαλείας του πλοίου. 

Κατά την Χειμερινή περίοδο ή σε θαλαμηπόλους, Τρα¬ 
πεζοκόμους και Επικούρους Οργανική σύνθεση όπως κα¬ 
θορίζεται στο παρόν άρθρο μειώνεται κατά το 1/3». 

Άρθρο 4 

Η νέα παρ. 7 του άρθρου 6 του Π.Δ. 177/74 (Α 64) αντι¬ 
καθίσταται ως εξής: 

7. α) Εάν δεν προσφέρεται τροφή στους επιβάτες ή 
προσφέρεται μόνο κατά το σύστημα της αυτοεξυπηρέτη¬ 
σης (5ΕΙ_Ρ δΕΒνίΟΕ) δεν είναι υποχρεωτική η πρόσληψη 
τραπεζοκόμων. Η διάταξη αυτή εφαρμόζεται και για τα 
πλοία της προηγουμένης παραγράφου. 

β) Εάν στο πλοίο λειτουργεί τραπεζαρία καθώς και σύ¬ 
στημα αυτοεξυπηρέτησης (5ΕΙ_Ρ 5ΕΒΧ/ΙΟΕ) για την πα¬ 
ροχή τροφής στους επιβάτες, ο προβλεπόμενος από το 
άρθρο 6 παρ. 1 (γ) του παρόντος αριθμός των Τραπζεζο- 
κόμων αντικαθίσταται από ίσο αριθμό Επικούρων. Κατά 
την χρονική περίοδο από πρώτη Απριλίου έως και την τρια- 
κοστή Σεπτεμβρίου ναυτολογούνται δύο επιπλέον θαλα¬ 
μηπόλοι. Τα πιο πάνω δεν ισχύουν για τα Ε/Γ-Τ/Ρ που 
εκτελούν τουριστικά ταξίδια εξωτερικού. 

Άρθρο 5 

Η ισχύς του παρόντος Προεδρικού Διατάγματος αρχίζει από 
τη δημοσίευσήτου στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του Διατάγματος αυτού. 

Αθήνα, 23 Αυγούστου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 
-♦- 

ΑΝΑ ΚΟΙΝΩΣ ΕΙΣ 

( 8 ) 

Ανακοίνωση για τη θέση σε ισχύ της Συμφωνίας αεροπορι¬ 
κών μεταφορών Ελλάδος - Αρμενίας (Αθήνα, 
16.12.1994). 

Το Υπουργείο Εξωτερικών ανακοινώνει ότι η Συμφωνία 
αεροπορικών μεταφορών μεταξύ της Κυβέρνησης της Ελ¬ 
ληνικής Δημοκρατίας και της Κυβέρνησης της Δημοκρα¬ 
τίας της Αρμενίας που υπογράφηκε στην Αθήνα στις 16 
Δεκεμβρίου 1994 κυρώθηκε με τον υπ’ αριθ. 2379/1996 
Νόμο, και δημοσιεύθηκε στο υπ’ αριθ. 37 φύλλο της Εφη- 
μερίδος της Κυβερνήσεως τεύχος Α' της 7 Μαρτίου 1996, 
τέθηκε σε ισχύ, σύμφωνα με τη διάταξη του άρθρου 19 
αυτής, της 22 Ιουλίου 1996. 

Αθήνα, 21 Αυγούστου 1996 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 

ΒΑΣΙΛΕΙΟΣ ΠΑΤΡΩΝΑΣ 
Ειδικός Νομικός Σύμβουλος Β' 

ΕΘΙΜΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΗ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμοϋ 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (Ο 61 ) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΡΡίΛΠΤ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 - 

10.000 · 

50.000 · 

25.000 » 

10.000 » 

5.000 » 

10.000 . 

3.000 » 

150.000 » 

10.000 · 

1.500 δρχ. 

2.500 » 

500 - 

2.500 » 

1.250 » 

500 - 

250 » 

500 » 

150 > 

7.500 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είνα, διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 εως 13.0ϋ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








